
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-285/09.07.2025 г.
ДО
ПРЕДСЕДАТЕЛЯ НА 
ОБЩИНСКИ СЪВЕТ ЗЛАТОГРАД
СТАНОВИЩЕ
от Мирослав Митков Янчев – Кмет на Община Златоград
Относно: Писмо с вх.№ 61-00-271 от 30.06.2025 г. на председателя на Общински съвет - Златоград

УВАЖАЕМА ГОСПОЖО КРЪСТЕВА,
Във връзка с Ваше писмо с вх. № 61-00-271 от 30.06.2025 г., с искане за становище по постъпило в Общински съвет писмо с вх. № ОС-333/24.04.2025 г. от „Екоинженеринг“ ЕООД, придружено със справка за неплатени фактури от страна на Община Златоград и искане същите да бъдат включени за разплащане в бюджета за 2025 г., изразявам следното становище:
Към настоящия момент задълженията към „Екоинженеринг“ ЕООД на обща стойност 21 119,76 лв. все още не са погасени. От тях 20 159,76 лв. представляват капиталови разходи, а 960 лв. – разходи за изготвяне на комплексни доклади . 
С оглед на факта, че задълженията са реални, неоспорими и подлежащи на плащане, считам за целесъобразно същите да бъдат включени за разплащане в рамките на бюджета за 2025 г., чрез неговата актуализация.
Предвид необходимостта от уреждане на задълженията и с цел недопускане на натрупване на просрочени задължения, предлагам сумата в размер на 21 119.76 лв. да бъде разплатена, както следва:

· 960 лв. – за изготвяне на комплексни доклади - от собствени средства; 

· 20 159,76 лв. - представляващи капиталови разходи -  със средства от  целева субсидия за капиталови разходи.
Погасяването на тези задължения е целесъобразно както от финансова гледна точка, така и с оглед  поддържане на коректни взаимоотношения с изпълнителя.
С оглед на изложеното, предлагам Общински съвет- Златоград, да приеме следното 

РЕШЕНИЕ 
На основание чл.21, ал.1, т.6 от Закона за местното самоуправление и местната администрация и чл.124, ал.2 и ал.3 от Закона за публичните финанси, Общински съвет - Златоград
РЕШИ :
1. Одобрява разплащане на задълженията към „Екоинженеринг“ ЕООД в размер на 21 119,76 лв. с ДДС, съгласно приложената справка на фактури, разпределени както следва:
· 960 лв. – за изготвяне на комплексни доклади - от собствени средства; 
· 20 159,76 лв. - представляващи капиталови разходи -  със средства от  целева субсидия за капиталови разходи.
2. Одобрява промяна в Програмата за капиталови разходи за 2025 г., като намалява финансирането на обект по позиция № 84: „Монетен дом в сграда с идентификатор 69105.1.905.1 по КК с. Старцево (неурбанизирана територия) – ремонт и преотреждане“ с 20 160 лв., и насочва същата сума за разплащане на просрочени капиталови разходи, съгласно настоящото решение.
3. Възлага на Кмета на Община Златоград да отрази промените в бюджета на общината за 2025 г.
С уважение,
МИРОСЛАВ ЯНЧЕВ

Кмет на Община Златоград

Изготвил:
Надя Мангарудова
Директор на Дирекция ФСД,Б, ЧР и МДТ

Съгласувал:

Инж. Елка Чаушева 

Секретар на Община Златоград
[image: image2.png]s
Q]
£








В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

